
VILJANDI LINNAVOLIKOGU

OTSUS

18. juuni 2026   nr

Loa andmine varaliste kohustuste võtmiseks
infoturbe auditi tellimiseks


Kohaliku omavalitsuse korralduse seaduse § 22 lõike 1 punkti 8, kohaliku omavalitsuse üksuse finantsjuhtimise seaduse § 28 lõike 32, ettevõtlus- ja infotehnoloogiaministri 16.12.2022 määruse nr 101 „Eesti infoturbestandard“ ning Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ § 17 lõike 7 alusel Viljandi Linnavolikogu

o t s u s t a b:

1. Lubada Viljandi Linnavalitsusel võtta kuni 59 000 euro ulatuses varalisi kohustusi aastateks 2026-2029 Eesti infoturbestandardi (E-ITS) nõuetele vastavuse kolmeaastase audititsükli läbiviimiseks, mis hõlmab eelauditit, põhiauditit ja kahte vaheauditit.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1)	vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2)	kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.


(allkirjastatud digitaalselt)
Helir-Valdor Seeder
linnavolikogu esimees

Seletuskiri
Loa andmine varaliste kohustuste võtmiseks infoturbe auditi tellimiseks


1. Eelnõu eesmärk ja sisu

Eelnõu eesmärk on anda Viljandi Linnavalitsusele luba võtta varalisi kohustusi Eesti infoturbestandardi (E-ITS) nõuetele vastavuse auditi läbiviimiseks ning tagada E-ITS-ist tulenevate nõuete täitmine.

Audit viiakse läbi kolmeaastase audititsüklina, mis hõlmab eelauditit, põhiauditit ja kahte vaheauditit. Audititsükli käigus hinnatakse Viljandi Linnavalitsuse infoturbe korralduse ja rakendatud turvameetmete vastavust E-ITS nõuetele.

Kuna audititsükkel kestab üle ühe eelarveaasta ning sellega kaasnevad väljaminekud tulevastel eelarveaastatel, on vajalik linnavolikogu luba varaliste kohustuste võtmiseks.

2. Õiguslik alus

Kohaliku omavalitsuse üksuse finantsjuhtimise seaduse § 28 lõike 3² kohaselt võib volikogu otsustada iga üksikjuhtumi puhul eraldi väljamineku tegemise, kui lepinguga kaasneb väljaminek tulevastel eelarveaastatel ja sellega ei ole eelarvestrateegias arvestatud.

Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ § 17 lõike 7 kohaselt otsustab üle ühe eelarveaasta kestvate varaliste kohustuste võtmise linnavolikogu.

Ettevõtlus- ja infotehnoloogiaministri 16.12.2022 määruse nr 101 „Eesti infoturbestandard“ kohaselt peab teenuseosutaja järgima Eesti infoturbestandardit (E-ITS) ning rakendama sellest tulenevaid turvameetmeid. Määruse kohaselt kasutatakse E-ITS-i infoturbe halduse rakendamisel ning E-ITS nõuetele vastavuse auditeerimisel.

Tulenevalt eeltoodust on Viljandi Linnavalitsusel kohustus tagada E-ITS nõuetele vastavuse auditeerimine. E-ITS nõuete täitmise üle teeb järelevalvet Riigi Infosüsteemi Amet. Nõuete täitmata jätmisel on järelevalveasutusel õigus rakendada seaduses sätestatud järelevalvemeetmeid.

3. Mõjuhinnang

Eelnõu vastuvõtmine võimaldab täita Eesti infoturbestandardist tulenevaid nõudeid ning tagada E‑ITS nõuetele vastavuse auditeerimise läbiviimise.

Eelnõul on positiivne mõju infosüsteemide töökindlusele, andmete kaitsele ja infoturbe nõuete vastavuse tagamisele.

4. Kulu või tulu suurus linnale

E-ITS audititsükli läbiviimise kogumaksumus on kuni 59 000eurot.
Kulud tekivad kolme aasta jooksul vastavalt auditietappide läbiviimisele ning kaetakse Viljandi Linnavalitsuse eelarvest.

